Иван Пейчев
Най-безпощадната зора…

chitanka.info

Най-безпощадната зора

ще бъде в стъпките

ни черни.

Най-безпощадната зора

ще ороси тревата

стъпкана.

Най-безпощадните

ще бъдат от смъртта

докоснати

с една червена светлина,

с едно червено очертание

по-безпощадно

от зората,

по-безпощадно от

самите нас,

най-безпощадните.

И ще остане

само смърт

и бегълци,

и ще остане само

смърт

и бегълците ще останат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.